wickkiey/tamil-wikipedia-markdown huggingface dataset:
# பகாத்தனி தொடர்பெருக்கம்



எண் கோட்பாட்டில், **பகாத்தனி தொடர்பெருக்கம்** (*primorial*) என்பது தொடர்பெருக்கத்தைப் போன்றே இயல் எண்கள் கணத்திலிருந்து இயல் எண்கள் கணத்திற்கு வரையறுக்கப்படும் ஒரு சார்பு, ஆனால் தொடர்பெருக்கத்தில் நேர் முழு எண்கள் பெருக்கப்படுகின்றன; பகாத்தனி தொடர்பெருக்கத்தில் பகா எண்கள் பெருக்கப்படுகின்றன.  

## வரையறை
### பகா எண்களுக்கு
*n* வது பகாஎண் *p<sub>n</sub>* இன் பகாத்தனி தொடர்பெருக்கம் *p<sub>n</sub>#* என்பது முதல் *n* பகாஎண்களின் பெருக்கமாக வரையறுக்கப்படுகிறது:  
:<math>p_n\# = \prod_{k=1}^n p_k</math>  

இங்கு *p<sub>k</sub>* என்பது *k* -வது பகாஎண்.  

எடுத்துக்காட்டாக:  
:<math>p_5\# = 2 \times 3 \times 5 \times 7 \times 11 = 2310.</math>  

முதல் ஆறு பகாத்தனி தொடர்பெருக்கங்கள்:  
:1, 2, 6, 30, 210, 2310.  
(இதில் *p<sub>0</sub>#* = 1 என வெற்றுப் பெருக்கமாகக் கொள்ளப்படுகிறது.)  

### இயல் எண்களுக்கு
பொதுவாக ஏதேனுமொரு இயல் எண்ணிற்குப் பகாத்தனி தொடர்பெருக்கம் கீழ்க்கண்டவாறு வரையறுக்கப்படுகிறது:  

ஒரு நேர் முழு எண் *n* இன் பகாத்தனி தொடர்பெருக்கம் *n#* என்பது *n* -ஐ விடச்சிறிய பகாஎண்களின் பெருக்கமாக வரையறுக்கப்படுகிறது:  

:<math>n\# = \prod_{i=1}^{\pi(n)} p_i = p_{\pi(n)}\# </math>  

இங்கு, <math>\scriptstyle\pi(n)</math> எனக் குறிக்கப்படும் பகாத்தனி-எண்ணும் சார்பு , *n* -ஐ விடச்சிறிய பகாஎண்களைத் தருகிறது.  

இவ்வரையறை கீழுள்ள வரையறைக்கு ஈடானதாகும்:  
:<math>  
n\# =  
\begin{cases}  
1 & \text{if }n = 1 \\  
n \times ((n-1)\#) & \text{if }n > 1\ \And\ n \text{ is prime} \\  
(n-1)\# & \text{if }n > 1\ \And\ n \text{ is composite}.  
\end{cases}  
</math>  

எடுத்துக்காட்டாக, 12# என்பது 12க்கும் குறைந்த பகாஎண்களின் பெருக்குத் தொகையாகும்:  
:<math>12\# = 2 \times 3 \times 5 \times 7 \times 11= 2310.</math>  

## அட்டவணை

| *n* | *n*# | *p<sub>n</sub>* | *p<sub>n</sub>*# |  |
| --- | --- | --- | --- | --- |
| 0 | 1 | பகாஎண் இல்லை | 1 |  |
| 1 | 1 | 2 | 2 |  |
| 2 | 2 | 3 | 6 |  |
| 3 | 6 | 5 | 30 |  |
| 4 | 6 | 7 | 210 |  |
| 5 | 30 | 11 | 2310 |  |
| 6 | 30 | 13 | 30030 |  |
| 7 | 210 | 17 | 510510 |  |
| 8 | 210 | 19 | 9699690 |  |
| 9 | 210 | 23 | 223092870 |  |
| 10 | 210 | 29 | 6469693230 |  |
| 11 | 2310 | 31 | 200560490130 |  |
| 12 | 2310 | 37 | 7420738134810 |  |
| 13 | 30030 | 41 | 304250263527210 |  |
| 14 | 30030 | 43 | 13082761331670030 |  |
| 15 | 30030 | 47 | 614889782588491410 |  |
| 16 | 30030 | 53 | 32589158477190044730 |  |
| 17 | 510510 | 59 | 1922760350154212639070 |  |
| 18 | 510510 | 61 | 117288381359406970983270 |  |
| 19 | 9699690 | 67 | 7858321551080267055879090 |  |
| 20 | 9699690 | 71 | 557940830126698960967415390 | } |
# பொன். இராதாகிருஷ்ணன்


**பொன். இராதாகிருஷ்ணன்** (*Pon Radhakrishnan*, பிறப்பு: மார்ச் 1, 1952) என்பவர் ஒரு தமிழக அரசியல்வாதியும், முன்னாள் நாடாளுமன்ற உறுப்பினரும் ஆவார்.  

## இளமைக் காலம்
இவர் கன்னியாகுமரி மாவட்டம் அளந்தங்கரை கிராமத்தில் மார்ச் 01, 1952 ஆம் ஆண்டு பொன்னையா ஐயப்பன் மற்றும் தங்ககனி ஆகியோருக்கு பிறந்தார். நாகர்கோவில் கோட்டாரில் பள்ளிப் படிப்பை முடித்த இவர் கல்லூரி படிப்பை விருதுநகரிலும், சட்டப் படிப்பை சென்னை சட்டக்கல்லூரியில் படித்தார். இவர் திருமணம் செய்து கொள்ளவில்லை.  

## அரசியல் வாழ்க்கை
ஒன்பதாவது மக்களவைக்கு 1999ல் நாகர்கோவில் மக்களவைத் தொகுதியிலிருந்து வெற்றி பெற்றார். பின்னர் 2004 ஆம் ஆண்டு நடந்த மக்களவைத் தேர்தலில், நாகர்கோவில் தொகுதியில் பாரதிய சனதா கட்சி சார்பில் (அ.தி.மு.க. கூட்டணி) போட்டியிட்டு தோல்வியடைந்தார். 2009 ஆம் ஆண்டு தேர்தலில், திருத்தி அமைக்கப்பட்ட கன்னியாகுமரி தொகுதியில் போட்டியிட்டு தோல்வியடைந்தார். பின்னர் 2014 ஆம் ஆண்டு நடந்த தேர்தலில், கன்னியாகுமரி மக்களவைத் தொகுதியிலிருந்து, பாரதிய ஜனதா கட்சி வேட்பாளராகப் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார். பின்னர் 2019 ஆம் ஆண்டு நடந்த மக்களவை தேர்தலும், 2021இல் நடந்த இடைத்தேர்தலிலும் கன்னியாகுமரி மக்களவை தொகுதியில் போட்டிட்டு தோல்வி அடைந்தார்.  

### இணை அமைச்சர்
வாஜ்பாய் தலைமையிலான அமைச்சரவையில் 30–9–2000 முதல் 30–1–2003 வரை இளைஞர் நலம் மற்றும் விளையாட்டு மேம்பாட்டுத் துறை இணை அமைச்சராக இருந்தார். தொடர்ந்து, 30–1–2003 முதல் 7–9–2003 வரை நகர்ப்புற மேம்பாடு மற்றும் வறுமை ஒழிப்புத் துறை இணை மந்திரியாக பதவி வகித்தார். பின்னர், 8–9–2003 முதல் 2004–ம் ஆண்டு மாதம் வரை தரைவழிப் போக்குவரத்து மற்றும் நெடுஞ்சாலைத்துறை இணை அமைச்சராக இருந்தார்.  

நரேந்திர மோதி அமைச்சரவையில் கனரக தொழில் மற்றும் பொதுத்துறை தொழிற்துறை இணை அமைச்சராக பணியாற்றினார். மத்திய நிதி மற்றும் சாலை மற்றும் கப்பல் போக்குவரத்துத்துறை இணையமைச்சராக பணியாற்றினார்.  

### கட்சிப்பணி
2006 ஆம் ஆண்டு முதல் 2009 ஆம் ஆண்டு வரை தமிழக பாசகவின் துணை தலைவராகவும், 2003 ஆம் ஆண்டு முதல் 2006 ஆம் ஆண்டு வரை மாநில பொதுச் செயலாளராகவும் பதவி வகித்தார். 2009 ஆம் ஆண்டு முதல் 2014 ஆகஸ்ட் 16 வரை தமிழக பாசகவின் தலைவராக இருந்தார்.
# பா. ஜம்புலிங்கம்



**பா. ஜம்புலிங்கம்** (பிறப்பு: ஏப்ரல் 2, 1959), கும்பகோணத்தைச் சேர்ந்த பௌத்த ஆய்வாளர். தஞ்சாவூர் தமிழ்ப் பல்கலைக்கழகத்தில் கண்காணிப்பாளராகப் பணியாற்றி, பணிநிறைவுப் பெற்றுள்ளார். 1990கள் முதல் மேற்கொள்ளப்பட்டு வரும் பௌத்த ஆய்வு தொடர்பான களப்பணியின்போது 60க்கும் மேற்பட்ட புத்தர் சிலைகளைப் பட்டியலிட்டுள்ளார்.  

## எழுதிய நூல்கள்
1. வாழ்வில் வெற்றி (சிறுகதைத்தொகுப்பு), பிட்டி விஜயகுமார், சென்னை, 2001
1. Tantric Tales of Birbal, (மொழிபெயர்ப்பு),New Century Book House, Chennai, November 2002
1. Judgement Stories of Mariyathai Raman, (மொழிபெயர்ப்பு), New Century Book House, Chennai, November 2002
1. படியாக்கம், தாமரை பப்ளிகேஷன்ஸ் (பி) லிட், சென்னை, டிசம்பர் 2004
1. Jesting Tales of Tenali Raman, (மொழிபெயர்ப்பு), New Century Book House, Chennai, October 2005
1. Nomadic Tales from Greek, (மொழிபெயர்ப்பு), New Century Book House, Chennai, May 2007

## ஆய்வுப்பணி
பா.ஜம்புலிங்கம் தன் ஆய்வின்போது மேற்கொண்ட களப்பணியில் தமிழகத்திலுள்ள 30 மாவட்டங்களில் ஐந்து மாவட்டங்களில் கண்டெடுக்கப்பட்ட புத்தர் சிலைகளைப் பற்றி ஆய்வு செய்து அறிக்கையளித்துள்ளார்.  
- 2002-சுந்தரபாண்டியன்பட்டனத்தில் புத்தர் சிலை
- 2003-திருநாட்டியத்தான்குடியில் புத்தர், நாயனார் சிலைகள்.
- 2005-உள்ளிக்கோட்டையில் புத்தர்சிலை
- 2006-குழுமூரில் புத்தர்சிலை
- 2007-வளையமாபுரத்தில் புத்தர்சிலை
- 2008-திருச்சியில் புத்தர்சிலை
- 2009-செருமாக்கநல்லூரில் சமணர்சிலை
- 2010-பஞ்சநதிக்குளத்தில் சமண தீர்த்தங்கரர் சிலை
- 2011-தோலியில் சமண தீர்த்தங்கரர் சிலை
- 2012-கண்டிரமாணிக்கத்தில் புத்தர்சிலை
- 2013-கிராந்தியில் புத்தர் சிலை
:2013 ஆம் ஆண்டில் நாகை மாவட்டம், கீழ்வேளூர் வட்டம் தலையாமழை அருகே கிராந்தி கிராமத்தில் 12ம் நூற்றாண்டைச் சேர்ந்த புத்தர் சிலையொன்று கிராம மக்களால் கண்டுபிடிக்கப்பட்டு வரலாற்று ஆர்வலர் குழுவின் முதன்மை செயலாளர் ராமச்சந்திரன் மற்றும் குழு உறுப்பினர் காளிமுத்துவால் மீட்டெடுக்கப்பட்டது. ஜம்புலிங்கம் அச்சிலையை ஆய்வுசெய்து அதன் வரலாற்றுத் தகவல்களை அளித்துள்ளார்  
- 2013-கவிநாட்டில் சமணர் சிலை
:2013 ஆம் ஆண்டு, புதுக்கோட்டை மாவட்டம், கவிநாடு கண்மாய் ஒன்றில் கண்டெடுக்கப்பட்ட 3.5 அடி உயரமும் 3 அடி அகலமும் கொண்ட சிலை புத்தர் சிலையல்ல, சமண தீர்த்தங்கரர் சிலை என தஞ்சை வரலாற்று ஆய்வாளர் ஜம்புலிங்கம் தெளிவுபடுத்தியுள்ளார்
# நீர் மாசுபடுதல்

**நீர் மாசுபடுதல்** என்பது இயற்பியல் மற்றும் உயிரியல் காரணிகளால் விரும்பத் தகாத மாற்றங்களை நீரில் ஏற்படுவதைக் குறிக்கிறது.  

நீர் மாசுபாடு என்பது நீர்நிலைகளை மாசுபடுத்துவதாகும், இது அவற்றின் பயன்பாடுகளில் எதிர்மறையான தாக்கத்தை ஏற்படுத்துகிறது. இது பொதுவாக மனித நடவடிக்கைகளின் விளைவாகும். நீர்நிலைகள் என்ற சொல்லில் ஏரிகள், ஆறுகள், பெருங்கடல்கள், நீர்நிலைகள், நீர்த்தேக்கங்கள் மற்றும் நிலத்தடி நீர் ஆகியவை அடங்கும். இந்த நீர்நிலைகளுடன் கழிவுநீர் வெளியேற்றங்கள், தொழில்துறை நடவடிக்கைகள், விவசாய நடவடிக்கைகள் மற்றும் புயல் நீர் உள்ளிட்ட மாசுபாடுகள் கலக்கும்போது நீர் மாசுபாடு ஏற்படுகிறது. நீர் மாசுபாடு மேற்பரப்பு நீர் அல்லது நிலத்தடி நீரை பாதிக்கலாம்.  

வீட்டுக்கழிவுகள் - வீட்டுக்கழிவுகள் மற்றும் கழிவு நீர்க்குழாய்கள்  

பூச்சிகொல்லிகள் - பூச்சிகொல்லிகளும் வேளாண்மைக் கழிவுகளும்.  

நீரினால் காலரா, மலேரியா, வயிற்றுப்போக்கு, மஞ்சள் காமலை, டைபாய்டு போன்ற நோய்கள் உண்டாகின்றன.  

மழைநீர் தேங்குவதால் டெங்கு கொசுவாதலில் முட்டை இட்டு டெங்கு காய்ச்சல் பரவுகிறது.  

## நீர் மாசுபடும் காரணிகள்
1. இயற்கைக் காரணிகள்: நீர் நிலைக்களில் கரிம மற்றும் கனிமப் பொருட்கள் சிதைவுறுதல்,நீர் நிலைகள் மாசுபட பெரிதும் வழி வகுக்கிறது.
1. செயற்கை காரணிகள்: தொழிற்சாலைகளிலிருந்து வெளிவரும் கழிவுநீர், விவசாயம், சாக்கடை நீர், வீட்டுக் கழிவு நீர், கதிரியக்கநீர்க் கழிவுகள் மற்றும் கச்சா எண்ணெய் நீர் போன்றவைகள் நீரை மாசுபடுத்துகிறது.

## நீர் மாசுபடுத்திகள்
1. வீட்டுக் கழிவு நீர்
1. தொழிற்சாலைக் கழிவுநீர்
1. விவசாயக் கழிவுகள்
1. மிதைவையுயிரிகளின் மலர்ச்சி
1. டிடர்ஜெண்டுகள்
1. எண்ணெய்
1. கன உலோகங்கள்
1. நுண்ணுயிரிகள்

## கனிமப் பொருள்களால் மாசுறுதல்
அமிலங்கள், காரங்கள், கரையக்கூடிய உப்புக்கள் முதலியவற்றைக்களால் நீர் மாசுபடுகிறது.  

### அமிலங்கள் மற்றும் காரங்கள்
பல தொழிற்சாலைகளிலிருந்து வெளிப்படும் மிகப் பொதுவான அமிலம் கந்தக அமிலமாகும். நெசவுத் தொழிற்சாலைகள் மற்றும் தோல் பதனிடும் தொழிற்சாலைகளிலிருந்து காரங்கள் கழிவுகளாக வெளியேறுகின்றன.  

### கரையக்கூடிய உப்புகள்
நீரில் உள்ள உப்புகளான சோடியம், பொட்டாசியம், கால்சியம், மெக்னிசியம், அயர்ன்,மாங்கனீஸ்
# வேஷம் (மலையாளத் திரைப்படம்)



**வேஷம்** (மலையாளம்: വേഷം) வி.எம். வினு இயக்கத்தில் 2004 ஆம் ஆண்டு வெளிவந்த மலையாள மொழித் திரைப்படம் ஆகும். இதில் முன்னணி கதாபத்திரத்தில் நடிகர் மம்மூட்டி ஒரு தொழிலதிபர் அப்புவாக நடித்துள்ளார்.  

## நடிகர்கள்
| நடிகர்கள் | பாத்திரம் |
| --- | --- |
| மம்மூட்டி | *அப்பு* |
| இன்னொசென்ட் | *அப்புவின் தந்தை* |
| சாய்குமார் | *சிவன்* |
| இந்த்ரஜித் | *ஹரி (அப்புவின் தம்பி)* |
| மோஹினி | *ஆஷ்வாதி (அப்புவின் மனைவி)* |
| கொச்சி ஹனீஃபா | *அப்பு மற்றும் ஹரியின் மச்சுனன்* |
| ஜகதி சிரீகுமார் | *கணபதி* |
| சிந்து மேனன் | *வேணி* |
| கோபிகா | *ரேவதி (ஹரியின் மனைவி)* |
| டீ. பி. மாதவன் | *அறியப்படவில்லை* |
| ரியாஸ் கான் | *தீபக்* |
| அகஸ்டின் | *அறியப்படவில்லை* |

## ஆதாரங்கள்

## வெளியிணைப்பு
- 
- யூடியூப் இணையவழியில் வேஷம் மலையாளத் திரைப்படத்தை முழுமையாகக் காணவும்
# விவேகசூடாமணி



**விவேகசூடாமணி** (ஆங்கிலம்: Vivekachudamani) (சமஸ்கிருதம்: विवेकचूडामणि) அத்வைத வேதாந்தத்தை நிலைநிறுத்திய ஆதிசங்கரரால், பொ.ஊ. எட்டாம் நூற்றாண்டில் சமசுகிருத மொழியில் எழுதப்பட்டது. இது அத்வைத வேதாந்த தத்துவத்தை விளக்க வந்த நூலாகும். இந்நூலில் அத்வைத வேதாந்த தத்துவங்களை எளிதாக விளக்குவதால் இதனை பிரகரண கிரந்தம் என்று வடமொழியில் அழைப்பர்.  

இந்நூலை பல மொழிகளில் மொழிபெயர்க்கப்பட்டு உரைகளும் எழுதப்பட்டுள்ளது. விவேகசூடாமணி நூலை, ஸ்ரீ **அண்ணா** என்பவரால் தமிழில் மொழி பெயர்க்கப்பட்டு, இராமகிருஷ்ண மடம், சென்னை நிறுவனத்தால் 14-01-1971 அன்று வெளியிடப்பட்டது.  

## பெயர்க் காரணம்
எப்பொருள் எத்தன்மைத் தாயினும் அப்பொருளின் மெய்ப் பொருளை ஆராய்ந்தறியும் அறிவானது விவேகம் எனப்படும். தலையில் அணியும் இரத்தினம் சூடாமணி, இது எல்லா நகைகளிலும் சிறந்தது. அது போல விவேகத்தைப் புகட்டும் நூல்களுல் இந்நூல் தலை சிறந்ததாய் விளங்குவதால் இதற்கு விவேகசூடாமணி எனும் பெயர் பொருந்துவதாயிற்று.  

## இறை/குரு வணக்கம்
சங்கரர் இந்நூலை, தனது இஷ்ட தெய்வமான கோவிந்தனையும்  
மேலும் தனது குருவான கோவிந்த பகவத்பாதரையும் வழிபட்டு துவக்குவதாக அமைந்துள்ளது.  

## உள்ளடக்கம்
விவேகசூடாமணி நூல் 580 சுலோகங்களுடன் கூடியது. இதில் சங்கரர் ஆத்ம தத்துவத்தையும் அதை படிப்படியாக அறிந்துய்வதற்கு வழியினை பல எடுத்துக்காட்டுகளுடன் ஒரு சீடனுக்கும் குருவானவர் போதிக்கும் பாணியில் உரையாடல்களாகவே அமைந்துள்ளது. குருவானவர் ஒரு சீடனை படிப்படியாக பிரம்மத்தை நோக்கி அழைத்துச் செல்லும் வழிமுறைகளை விளக்கமாக எடுத்துரைக்கிறது.  

## விளக்க உரைகள்
விவேகசூடாமணி நூலுக்கு இரண்டு சமசுகிருத மொழி விளக்க உரைகள் அமைந்துள்ளன. முதல் விளக்க உரை, சிருங்கேரி சங்கர மட பீடாதிபதி ஸ்ரீ சச்சிதானந்த சிவ அபிநவ நரசிம்ம பாரதியும், மற்றொன்று அவரது சீடரும் சிருங்கேரி சங்கர மடத்தின் பீடாதிபதியுமான ஸ்ரீ சந்திரசேகர பாரதி சுவாமிகள் முதல் 515 சுலோகங்களுக்கு விரிவான விளக்க உரை எழுதியிருக்கிறார்கள். இந்த விளக்க உரை நூல்களுக்கு கூடுதல் விளக்கங்கள் மற்றும் குறிப்புகளுடன் பல மொழிகளில் மொழி பெயர்க்கப்பட்டுள்ளது.  

இரமண மகரிஷி தமிழில் இந்நூலுக்கு விளக்க உரை அருளியுள்ளார்.  
ஆங்கில மொழியில் சுவாமி பிரபவானந்தா, கிறிஸ்டோபர் வுட், சுவாமி மாதவனந்தாவும் மற்றும் சுவாமி சுவாமி சின்மயானந்தாவும் விவேகசூடாமணி நூலுக்கு விளக்க உரை எழுதியுள்ளனர்.  

மராத்தி மொழியில் சுவாமி ஜோதி சொரூபானந்தர் விவேகசூடாமணி நூலை மொழி பெயர்த்துள்ளார்.  

## மிகச் சிறப்பான சுலோகம்
- ''பிரம்ம சத்யம், ஜெகத் மித்யா, ஜீவனும் பிரம்மமும் ஒன்றே”.
மொழிபெயர்ப்பு: பிரம்மம் ஒன்றே உண்மையானது, என்றும் அழிவற்றது, நித்தியமானது, அறிவு வடிவானது. ஆனால் பிரபஞ்சம் உண்மையன்று; ஆனால் அது தோற்றத்திற்கு மட்டும் உரியது, நிலையற்றது, மாறுதலுக்கு உட்பட்டது. ஜீவாத்மாவும் பரமாத்மாவும் ஒன்றே; இரண்டிற்கும் வேறுபாடு இல்லை என்ற அத்வைத தத்துவம் இந்நூலில் நிலைநாட்டப்பட்டுள்ளது.
# பால்வெளி ஆண்டு



**பால்வெளி ஆண்டு** (Galactic year or cosmic year): சூரியன் ஒரு விண்மீன் (star) ஆகும். விண்வெளியில் சூரியனைப் போன்ற விண்மீன்கள் பல உள்ளன. கோடிக்கணக்கான விண்மீன்கள் சேர்ந்த ஒரு கூட்டம் விண்மீன் மண்டலம் (galaxy) என்று அழைக்கப்படுகின்றது. நம்முடைய சூரியனும் அப்படிப்பட்ட ஒரு விண்மீன் மண்டலத்தில் தான் அடங்கி உள்ளது. அந்த மண்டலத்தின் பெயர் பால்வெளி (milky way) மண்டலம். இந்தப் பால்வெளி மண்டலம் வட்ட வடிவமாக இருக்கும். அதன் அகலம் 120,000 ஒளி ஆண்டுகள். அதனுடைய மையம் நம் சூரியனிலிருந்து 27,000 ஒளி ஆண்டுகள் தொலைவில் உள்ளது. பால்வெளி மண்டலத்தில் ஏறத்தாழ 40,000 கோடி விண்மீன்கள் இருப்பதாகச் சொல்லப் படுகின்றது. அதன் மையத்தில் நம்மால் காணவியலாத கரும் பொருள் (dark matter) உள்ளதாகவும் சொல்லப் படுகின்றது. நம் சூரிய மண்டலம் பால்வெளி மையத்தில் உள்ள கரும் பொருளைச் சுற்றி மிகப் பெரிய வட்டப்பாதையில் வந்து கொண்டு இருக்கின்றது. நம் சூரிய மண்டலம் அந்த வட்டப்பாதையில் ஒரு சுற்று சுற்றி வர 2,250 இலக்கம் ஆண்டுகள் ஆகும். இதை ஒரு பால்வெளி ஆண்டு (galactic year) என்று சொல்வார்கள். இதை வைத்துக் கொண்டு கீழ்க் கண்ட கணக்கீடுகளும் செய்யப்பட்டுள்ளன.  

- 61 பால்வெளி ஆண்டுகளுக்கு முன்னால் நம் புடவி (universe) தோன்றியது.
- 54 பால்வெளி ஆண்டுகளுக்கு முன்னால் நம் பால்வெளி மண்டலம் தோன்றியது.
- 18.4 பால்வெளி ஆண்டுகளுக்கு முன்னால் நம் புடவியில் சூரியன் தோன்றியது.
- 17 பால்வெளி ஆண்டுகளுக்கு முன்னால் நம் பூமியில் கடல் உருவாகியது.
- 15 பால்வெளி ஆண்டுகளுக்கு முன்னால் நம் பூமியில் உயிரினங்களுக்கான அடிப்படை மூலக்கூறுகள் தோன்றின.
- 13 பால்வெளி ஆண்டுகளுக்கு முன்னால் நம் பூமியில் பாக்டீரியாக்கள் தோன்றின.
- 10 பால்வெளி ஆண்டுகளுக்கு முன்னால் நம் பூமியில் கண்டங்கள் தோன்றின.
- 0.001 பால்வெளி ஆண்டுகளுக்கு முன்னால் நம் பூமியில் இன்றைய மனிதன் தோன்றினான்.

சூரியன் பால்வெளி மையத்தை சுற்றி வரும் வட்டப் பாதையைக் பக்கத்தில் உள்ள (ஓவியர் வரைந்த) படத்தில் காணலாம்.
# நச்மா எப்துல்லா



**முனைவர். நச்மா எப்துல்லா** (*Najma Heptulla*, மாற்று ஒலிப்பு: *நஜ்மா ஹெப்துல்லா*, , ) (பிறப்பு 13 ஏப்ரல் 1940) இந்திய அரசின் சிறுபான்மையினர் அமைச்சராக பொறுப்பாற்றும் அரசியல்வாதி ஆவார். முன்னதாக பாரதிய ஜனதா கட்சியின் துணைத் தலைவராக இருந்துள்ளார். 1986 முதல் 2014 வரையிலான காலகட்டத்தில் மாநிலங்களவையில் ஐந்து முறை உறுப்பினராக இருந்துள்ளார்; மாநிலங்களவை துணைத்தலைவராக பதினாறு ஆண்டுகள் இருந்துள்ளார். முன்னதாக இந்திய தேசிய காங்கிரசு உறுப்பினராக இருந்த நச்மா 2012இல் பா.ஜ.கவில் இணைந்தார். சூலை 2004 முதல் சூலை 2010 வரை இராச்சசுத்தான் மாநிலத்திலிருந்து மாநிலங்களவைக்குத் தேர்ந்தெடுக்கப்பட்டிருந்தார்.2012இல் பாஜக சார்பில் மத்தியப் பிரதேசம் மாநிலத்திலிருந்து தேர்ந்தெடுக்கப்பட்டார். ஆகத்து 2007இல் நடந்த இந்தியக் குடியரசுத் துணைத் தலைவர் தேர்தலில் போட்டியிட்டு முகம்மது அமீத் அன்சாரியிடம் தோற்றார்.  

நச்மா எப்துல்லா புகழ்பெற்ற இந்திய விடுதலைப் போராட்ட வீரரும் விடுதலை பெற்ற இந்தியாவின் முதல் கல்வி அமைச்சருமான அபுல் கலாம் ஆசாத்தின் குடும்பத்தைச் சேர்ந்தவர். பரவலாக அறியப்படும் இந்தி நடிகர் ஆமிர் கானுக்கும் உறவினர்.  

தலைமை தாங்கினார், நடிகர் கமல்ஹாசன் சிறப்பு விருந்தினராக கலந்து கொண்டார்.]]  
## இதனையும் காண்க
- மாநிலங்களவைத் துணைத் தலைவர்கள் பட்டியல்

## மேற்சான்றுகள்
# வதோதரா மக்களவைத் தொகுதி

**வதோதரா மக்களவைத் தொகுதி** (முன்னதாக **பரோடா மக்களவைத் தொகுதி**) (*Vadodara Lok Sabha constituency*, ) மேற்கிந்திய மாநிலமான குசராத்திலுள்ள 26 மக்களவைத் தொகுதிகளில் ஒன்றாகும்.  

## சட்டப்பேரவை அங்கங்கள்
வதோதரா மக்களவைத் தொகுதியில் ஏழு மாநிலச் சட்டப் பேரவை தொகுதிகள் அடங்கியுள்ளன. அவை:  
1. சாவ்லி
1. வகோடியா
1. வதோதரா நகரம்
1. சாயாஜிகுஞ்ச்
1. அக்கோட்டா
1. ராவ்புரா
1. மஞ்சள்பூர்

## நாடாளுமன்ற உறுப்பினர்கள்
| 1952 | இந்துபாய் அமின் | சுயேச்சை |
| --- | --- | --- |
| 1957 | பத்தேசிங்கிராவ் கேக்வாது | இந்திய தேசிய காங்கிரசு |
| 1962 |  |  |
| 1967 | பாசாபாய் பட்டேல் | சுதந்திராக் கட்சி |
| 1971 | பத்தேசிங்கிராவ் கேக்வாது | நிறுவன காங்கிரசு |
| 1977 | இந்திய தேசிய காங்கிரசு |  |
| 1980 | இரஞ்சித்சிங் பிரதாப்சிங் கேக்வாத் | இந்திரா காங்கிரஸ் |
| 1984 | இந்திய தேசிய காங்கிரசு |  |
| 1989 | பிரகாசு பிரம்பட் | ஜனதா தளம் |
| 1991 | தீபிகா சிக்லியா | பாரதிய ஜனதா கட்சி |
| 1996 | சத்தியசிங் கேக்வாத் | இந்திய தேசிய காங்கிரசு |
| 1998 | ஜெயபென் தக்கர் | பாரதிய ஜனதா கட்சி |
| 1999 |  |  |
| 2004 |  |  |
| 2009 | பாலகிருஷ்ண கேந்தராவ் சுக்லா |  |
| 2014 | நரேந்திர மோதி |  |
| 2014* | ரஞ்சன்பென் தனஞ்சய் பட் |  |
| 2019 | } |  |
- இடைத்தேர்தல்

## மேற்சான்றுகள்
# இந்து தீவிரவாதம்

**இந்து தீவிரவாதம்** அல்லது **இந்துத்துவா தீவிரவாதம்** (**Hindutva terror*, என்பது அரசியல் நோக்கங்களை அடைவதற்காக மதத்தின் பெயரால் இந்துக்களால் செய்யப்படும் தீவிரவாதச் செயல்கள் ஆகும். இதனை **காவித் தீவிரவாதம்*' (*Saffron terror*) எனவும் அழைப்பர். இந்து தேசியவாத்தினால் தூண்டப்பட்ட வன்முறைகள் பொதுவாக ராஷ்டிரிய சுயம்சேவாக் சங்கம் போன்ற இந்து தேசியவாத நிறுவன அங்கத்தவர்களால் இவை முன்னெடுக்கப்படுகின்றது. இந்து தேசியவாத நிறுவனங்களினால் காவி நிறம் அடையாளமாகப் பயன்படுத்தப்படுவதால் காவித் தீவிரவாதம் என்ற பதம் அமையப்பெற்றது.  

## தாக்குதல்கள்
- 2006 மலேகான் குண்டு வெடிப்புகள்
- 29 செப்டம்பர் 2008 மலேகான் குண்டு வெடிப்புகள்
- 11 அக்டோபர் 2007 அஜ்மீர் குண்டு வெடிப்புகள்

## ஆதாரங்கள்
# பாலைவன திமிங்கலம்



**பாலைவனத் திமிங்கலம்** 2011ஆம் ஆண்டு வெளியான அமெரிக்க நாட்டு திரைப்படம். இந்த திரைப்படத்தை **மார்க் அட்கின்ஸ்** இயக்க, கொரின் நிமெக், வனேசா லீ எவிகன், பிரோக்கி ஹோகன், ஹிலாரி க்ரூஸ் உள்ளிட்ட பலர் நடித்துள்ளார்கள்.  

## நடிகர்கள்
- கொரின் நிமெக்
- வனேசா லீ எவிகன்
- பிரோக்கி ஹோகன்
- ஹிலாரி க்ரூஸ்

## தமிழ் வெளியீடு
இந்த திரைப்படம் தமிழ் மொழியில் **பாலைவனத் திமிங்கலம்** என்ற பெயரில் மொழிமாற்றம் செய்யப்பட்டு மே 9, 2014ம் ஆண்டு தமிழ்நாட்டில் வெளியானது.
# மீனா எசுடேட்டு



**மீனா எசுடேட்டு** (ஆங்கிலம்:Meena Estate) இந்தியாவின் தமிழ் நாடு மாநிலத்தில் அமைந்துள்ள கோயம்புத்தூர் மாநகராட்சி வளர்ச்சிக்கு உட்பட்ட ஒரு குடியிருப்புப் பகுதியாகும். மேலும் இந்திய நடுவணரசின் கேந்திரிய வித்யாலயா பள்ளியானது மீனா எசுடேட்டுவில் அமைந்துள்ளதால் பெரும்பாலான மக்கள், அரசு ஊழியர்கள் இங்கு வசிக்கின்றனர்.  

## புவியியல்
மீனா எசுடேட்டு புலியகுளம் அருகேயுள்ள அவிநாசி சாலை, மற்றும் திருச்சூர் தேசிய நெடுஞ்சாலைகளுக்கு இடையே அமைந்துள்ளது. மேலும் புலியகுளம், அம்மன் குளம், சௌரிபாளையம், உடையாம்பாளையம் மற்றும் பீளமேடு ஆகியவற்றுடன் தன் எல்லையைப் பகிர்ந்துள்ளது.  

## மக்கள் வகைப்பாடு
2001 இந்திய மக்கள் தொகை கணக்கெடுப்பின்படி தோராயமாக 50,000 மக்கள் மீனா எசுடேட்டில் வசிக்கின்றார்கள். இங்கு இந்திய நடுவணரசின் கேந்திரிய வித்யாலயா பள்ளிக்கூடம் அமைந்துள்ளது, இதில் பயிலும் பெரும்பாலானோர், துணை இராணுவப் படையினர், வானூர்தி மக்கள் பாதுகாப்பு சேவை ஊழியர்கள் மற்றும் பிற மத்திய மற்றும் மாநில அரசு ஊழியர்களின் குழந்தைகள் ஆவர். மேலும் நடுவணரசு ஊழியர்கள் இடமாற்றம் பெறும் போது குழந்தைகளின் கல்வியில் சிக்கல் நேர்வதில்லை.
# அல் உம்மா

**அல் உம்மா** (Al Ummah) என்பது ஓர் தீவிரவாத இயக்கமாகும். அல் உம்மா என்பதற்கு *சமுதாயம்* என்று பொருள். இவ்வியக்கம் இந்தியாவின் தமிழ்நாட்டைத் தளமாகக் கொண்டது. இது தமிழக அரசால் தடை செய்யப்பட்ட இயக்கமாகும். இது 1998 ஆம் ஆண்டு கோவையில் குண்டு வெடிப்பை நடத்தியது.  

## வரலாறு
அல் உம்மா இயக்கமானது பாபர் மசூதி இடிப்பு நிகழ்விற்குப் பின் *சையது அஹமது பாட்ஷா* மற்றும் எம்.ஹெச். ஜவாஹிருல்லாஹ் ஆகியோரால் 1993 ஆம் ஆண்டு தமிழகத்தின் கோயம்புத்தூரில் ஆரம்பிக்கப்பட்டது. இவ்வியக்கத்தின் பெயரைத் தெரிவு செய்தவர் *எம்.ஹெச். ஜவாஹிருல்லாஹ்* ஆவார். இவ்வியக்கத்திலிருந்து பிரிந்த இயக்கம் தமிழ்நாடு முஸ்லிம் முன்னேற்றக் கழகம் ஆகும். இத்திட்டத்தினால் கோவையில் 18 இடங்களில் நடந்த தொடர் குண்டு வெடிப்பில் 58 பேர் கொல்லப்பட்டனர். விமானம் தாமதமாக வந்ததால் அத்வானி உயிர் தப்பினார். மேலும் அல் உம்மா இயக்கம் 2013 ஆம் ஆண்டு பெங்களூருவில் நிகழ்ந்த தீவிரவாதக் குண்டு வெடிப்புச் செயலிலும் இவ்வியக்கம் தொடர்பு கொண்டிருந்தது.
# சிறீநாகராஜா வித்தியாலயம்


**ஸ்ரீநாகராஜா வித்தியாலயம்** வவுனியா மாவட்டத்தின் தென்கிழக்கு எல்லைப்பகுதியில் அமைந்துள்ள ஒரு பாடசாலையாகும். இதில் ஏறத்தாழ 800 மாணவர்கள் கல்வி கற்கின்றனர். இடம்பெயர்ந்த மக்களின் பிள்ளைகளின் கல்வி நடவடிக்கைகளுக்காக இப்பாடசாலை தொடங்கப்பட்டது.  

## வெளியிணைப்புகள்
- www.srinagarajah.sch.lk
- Educational Organizations (Schools, National Colleges of Education etc.,) in Vavuniya District connected to SchoolNet Sri Lanka
# விளாதிமிர் கொரலென்கோ


**விளாதிமிர் கலக்தியோனவிச் கொரலென்கோ** (*Vladimir Galaktionovich Korolenko*, , வலஜிமிர் கரலென்கோ; , விளதீமிர் கரலியென்கோ, - 1921 டிசம்பர் 25) என்பவர் உருசிய எழுத்தாளர், ஊடகவியலாளர், மனித உரிமை ஆர்வலர். சிறுகதை, வர்ணனைக் கட்டுரை என்ற இலக்கிய வடிவங்களில் தலை சிறந்து விளங்கியவர். சைபீரியாவில் நாடுகடத்தப்பட்ட நிலையில் இவர் வாழ்ந்த போது தமது அனுவங்களை இவர் சிறுகதைகளாக எழுதினார். சார் மன்னரின் ஆட்சி, மற்றும் தனது இறுதிக் காலத்தில் போல்செவிக்குகளையும் இவர் விமரிசித்தார்.  

## வாழ்க்கைச் சுருக்கம்
கொரலென்கோ 1853 ஆம் ஆண்டில் உருசியப் பேரரசில் சித்தோமிர் என்ற இடத்தில் (இன்றைய வடக்கு உக்ரைனில்) கசாக் இனத்தில் பிறந்தார். தமது ஊரில் ஆரம்பக் கல்வியைக் கற்ற கொரலென்கோ 1871 இல் சென் பீட்டர்சுபர்க் தொழில்நுட்பக் கல்லூரியில் சேர்ந்து இரண்டரை வருடங்களை மிகவும் சோதனையான காலத்தில் கழித்தார். இக்காலகட்டத்தில் அவரது தந்தை இறந்து விட்டதால், படிப்பதோடு பணம் சம்பாதிக்கவும் முயற்சி செய்தார். 1873 ஜனவரியில் கல்லூரியில் இருந்து படிப்பை நிறுத்திய பின்னர், 1874ஆம் வருடத்தில் மாஸ்கோவிலுள்ள விவசாய மற்றும் வனத்துறைக் கல்லூரியில் மாணவராகச் சேர்ந்தார். மாணவர்களுடைய ஆர்ப்பாட்டத்தில் கலந்து கொண்டதற்காக விலக்கப்பட்டார். 1876 ஆம் ஆண்டில் சிறிது காலத்திற்கு இவர் குரொன்ஸ்டார்ட் என்ற இடத்திற்கு விலக்கி வைக்கப்பட்டார்.  

## இலக்கியப் பங்களிப்பு

1879 ஆம் ஆண்டில் இவர் சிறுகதைகளை எழுத ஆரம்பித்தார். இவரது புரட்சிகர நடவடிக்கைகளுக்காக ஐந்தாண்டுகள் கீரொவ் என்ற இடத்துக்கு விலக்கி வைக்கப்பட்டார். 1881 இல் புதிய மன்னர் மூன்றாம் அலெக்சாந்தருக்குக் கீழ்ப்படிய மறுத்தமையால், இவர் சாக்கா குடியரசின் யாக்கூத்தியா நகருக்கு நாடு கடத்தப்பட்டார். அங்கிருந்து திரும்பிய பின்னர் மீண்டும் சிறுகதைகள் எழுத ஆரம்பித்தார். *மக்காரின் கனவு* என்ற சிறுகதை 1892 இல் ஆங்கிலத்தில் மொழிபெயர்க்கப்பட்டது. நீஷ்னிய் நோவகோரத் என்ற இடத்திற்குக் குடியேறி அங்கு வாழ்ந்து ந்தார். அங்கிருந்து பல சிறுகதைகளை எழுதி வெளியிட்டார். வரலானார். 1886 இல் குருட்டு இசைக்கலைஞன் (Слепой музыкант) என்ற புதினத்தை எழுதி வெளியிட்டார். இது ஆங்கிலத்தில் மொழிபெயர்க்கப்பட்டது.  

1893 ஆம் ஆண்டில் சிகாகோ கண்காட்சிக்கு சென்றிருந்த வேளையில் "மொழிகள் இன்றி" (*Без языка*) என்ற புதினத்தை எழுதினார். அமெரிக்காவில் குடியேறி வாழும் உக்ரைனியர்களின் வாழ்க்கை முறைகள் பற்றி இப்புதினம் அமைந்திருந்தது. இவரது கடைச்க் கதை 1900 ஆம் ஆண்டில் வெளிவந்தது.  

இவரைத் தான் சந்தித்த நூற்றுக்கணக்கான மனிதர்களில் முழுமையான மனிதர் என்று மாக்சிம் கார்கி குறிப்பிட்டுள்ளார். இவர் இருநூறுக்கும் அதிகமான கதைகள், கட்டுரைகள், விமர்சனங்கள் மற்றும் கடிதங்கள், நாட்குறிப்புகள் கையேடுகளைக் கொண்ட மாபெரும் இலக்கிய பாரம்பரியத்தை விட்டுச் சென்றார். இவை பத்து தொகுதிகளாக வெளியிடப்பட்டுள்ளன.  

## கருவி நூல்
கண் தெரியாத இசைஞன் குறுநாவல் - ராதுகா பதிப்பகம், மாஸ்கோ; இரண்டாவது பதிப்பு : 1983  
விற்பனையாளர்கள் : நியூ செஞ்சுரி புக் ஹவுஸ் பிரைவேட் லிமிடெட், சென்னை.
# கரைத்துப் பிரித்தல்


**கரைத்துப் பிரித்தல்** என்பது ஒன்றுக்கும் மேற்பட்ட வேதிப்பொருட்களின் கரைசலில் இருந்து நமக்குத் தேவையான ஒரு பொருளை மட்டும் பிரித்தெடுக்கும் முறையாகும். அங்ஙனம் பிரித்தெடுக்க அப்பொருளை மிகுதியாய்க் கரைக்கக் கூடிய ஒரு கரைப்பான் பயன்படுத்தப்படுகிறது. அந்தக் கரைப்பான் நமக்குத் தேவையான அப்பொருளை மட்டும் கரைப்பதாக அமையவேண்டுமேயன்றி, வேறெந்த பொருளையும் அக்கரைசலில் இருந்து அப்புறப்படுத்தக்கூடாது.  

இங்ஙனம் கரைக்கப்பட்ட அந்தப் பொருளை பின்னர் காய்ச்சி வடித்தல் மூலம் பிரித்தெடுத்து தூய்மையாக்கிக் கொள்ளலாம். நேரடியாக காய்ச்சி வடித்தல் மூலம் பிரிக்க இயலாவண்ணம் கொதிநிலை வெப்பம் ஒரே அளவில் இருக்கக்கூடிய இருவேறு நீர்மப் பொருட்களைப் பிரித்தெடுக்க இம்முறை பொதுவாக பயன்படுத்தப்படுகிறது. எனவே, நாம் பிரித்தெடுக்கப் பயன்படுத்தப்படும் கரைப்பானின் கொதிநிலையானது, அது கரைத்துக் கொண்டு வெளியேறும் கரைபொருளின் கொதிநிலையை விட மிகுந்தோ, குறைந்தோ இருத்தல் இன்றியமையாதது.
# காரெட் ஹெட்லண்டின்



**காரெட் ஜான் ஹெட்லண்டின்** (பிறப்பு: செப்டம்பர் 3, 1984) ஒரு அமெரிக்க நாட்டு நடிகர், பாடகர் மற்றும் விளம்பர நடிகர்(மாடல்). இவர் ஃபோர் பிரதர்ஸ், எராகன், ட்ராய் உள்ளிட்ட திரைப்படங்களில் நடித்ததன் மூலம் பரிசியமான நடிகர் ஆனார்.  

## ஆரம்பகால வாழ்க்கை
ஹெட்லண்டின் செப்டம்பர் 3, 1984ஆம் ஆண்டு ரோஸியு, மின்னசோட்டா, ஐக்கிய அமெரிக்கா வில் பிறந்தார். இவருக்கு **நதானியேல்** என்ற ஒரு மூத்த சகோதரரும் மற்றும் அமண்டா என்ற அக்காவும் உண்டு.  

## தொழில்
இவர் 2004ஆம் ஆண்டு ட்ராய் என்ற திரைப்படத்தின் மூலம் திரைப்படத்துறைக்கு அறிமுகமானார். அதை தொடர்ந்து ஃபோர் பிரதர்ஸ், எராகன், ஜார்ஜியா ரூல் போன்ற திரைப்படங்களில் நடித்தார். 2010ஆம் ஆண்டு ட்ரான்: லெகசி என்ற திரைப்படத்தில் நடித்ததற்காக முய் திரைப்பட விழா ரைசிங் ஸ்டார், என்ற விருது வென்றார். இவர் 2014ஆம் ஆண்டு நடித்த மொஜாவே என்ற திரைப்படம் விரைவில் திரைக்குவரவுள்ளது. தற்பொழுது இவர் பான் என்ற திரைப்படத்தில் நடிக்கின்றார். இந்தத் திரைப்படம் 2015ஆம் ஆண்டு வெளியாகவுள்ளது.  

## தனிப்பட்ட வாழ்க்கை
2012ஆம் ஆண்டு **ஒன் த ரோட்** என்ற திரைப்படத்தில் இவருடன் சேர்ந்து நடித்த நடிகை **கிர்ஸ்டென் டன்ஸ்ட்** வுடன் டேட்டிங் சென்றார்.  

## திரைப்படங்கள்
இவர் நடித்த சில திரைப்படங்கள்:  
- 2004: ட்ராய்
- 2005: ஃபோர் பிரதர்ஸ்
- 2006: எராகன்
- 2007: ஜார்ஜியா ரூல்
- 2010: ட்ரான்: லெகசி
- 2014: மொஜாவே
- 2015: பான்

## சின்னத்திரை
- 2011: வென் I வாஸ் 17

## வீடியோ விளையாட்டு
- 2006: எராகன்
# நரன் குல நாயகன்



**நரன் குல நாயகன்** இது 2013ஆம் ஆண்டு வெளியான அமெரிக்க நாட்டு கற்பனை சாகசத் திரைப்படம். இத்திரைப்படமானது "Jack the giant killer" மற்றும் "Jack and the beanstalk" என்ற பிரித்தானிய கற்பனை கதைகளை மையமாக வைத்து தயாரிக்கப்பட்டது. இந்தத் திரைப்படத்தை ப்ரையன் சிங்கர் இயக்க, நிக்கோலசு ஹோல்ட், எலினோர் டாம்லின்சன், ஏவன் மேக்கிரகர், ஸ்டான்லி துச்சி, இயான் மெக்ஷேனா உள்ளிட்ட பலர் நடித்துள்ளார்கள்.  

## நடிகர்கள்
- நிக்கோலசு ஹோல்ட்
- எலினோர் டாம்லின்சன்
- ஏவன் மேக்கிரகர்
- ஸ்டான்லி துச்சி
- இயான் மெக்ஷேனா

## வெளியீடு
இந்த திரைப்படம் பிப்ரவரி 26, 2013ம் ஆண்டு வெளியானது.
# உமா பாரதி


**உமா பாரதி** (*Uma Bharti*, 3 மே 1959, வழமையாக "சாத்வி" என்ற முன்னொட்டுடன்) இந்திய அரசில் நீர்வளம், ஆறு மேம்பாடு மற்றும் கங்கை புத்துயிர்ப்பு ஆகிய துறைகளுக்கு முன்னாள் அமைச்சரும் பாரதிய ஜனதா கட்சியைச் சார்ந்த அரசியல்வாதியும் ஆவார். இள வயதிலேயே குவாலியரின் அரசி விஜயா ராஜே சிந்தியாவினால் பாரதிய ஜனதா கட்சிக்காக வளர்க்கப்பட்டவர். 1984இல் 25 அகவையிலேயே நாடாளுமன்றத் தேர்தலில் போட்டியிட்டு தோல்வி கண்டார். 1989இல் மத்திய பிரதேசத்தின் கஜுராஹோ மக்களவைத் தொகுதியில் போட்டியிட்டு வென்றார். 1991, 1996,1998 ஆண்டுகளில் இத்தொகுதியில் தொடர்ந்து வென்று தக்க வைத்துக் கொண்டார். 1999இல் போபால் மக்களவைத் தொகுதிக்கு மாறி அங்கும் வெற்றி கண்டார். வாச்பாய் அரசில் ஆய அமைச்சராகவோ இணை அமைச்சராகவோ மனிதவள மேம்பாடு, சுற்றுலா, இளைஞர் மற்றும் விளையாட்டு, நிலக்கரி மற்றும் சுரங்கங்கள் போன்ற பல்வேறு துறைகளில் பணி புரிந்திருக்கிறார்.  

1980களிலும் 90களிலும் பாரதிய ஜனதா கட்சியும் விசுவ இந்து பரிசத் அமைப்பும் முன்னெடுத்த *ராம ஜென்ம பூமி* இயக்கத்தில் உமா பாரதி முதன்மை பங்கேற்றுள்ளார். பாபர் மசூதி இடிப்பின் போது அங்கிருந்த உமா பாரதி மீது லிபெர்ஃகன் குழு குற்றம் சாட்டியுள்ளது.  

2003 மத்தியப் பிரதேச சட்டப்பேரவை தேர்தல்களில் முன்வழி நடத்தி தமது கட்சி மூன்றில் இரு பெரும்பான்மை எட்ட வகை செய்தார். தொடர்ந்து அம்மாநில முதலமைச்சராகப் பொறுப்பேற்றுக் கொண்டார். 1994ஆம் ஆண்டில் நடைபெற்ற ஹூப்ளி கலவர வழக்கில் கைதாணை பிறப்பிக்கப்பட்டதைத் தொடர்ந்து ஆகத்து 2004இல் முதலமைச்சர் பதவியிலிருந்து விலகினார்.  

## மேற்சான்றுகள்
# நடுவண் தலைமைச் செயலகம் (இந்தியா)


முக்கிய அரசு அலவலகங்களைக் கொண்டுள்ளது]]  
யிலுள்ள தலைமைச் செயலக கட்டிடம். இடதுபுறத்தில் வடக்கு வளாகமும் வலதுபுறத்தில் தெற்கு வளாகமும் அமைந்துள்ளன. கிழக்குப் புறத்தில் *இந்தியா கேட்* வளைவைக் காணலாம்.]]  

**நடுவண் தலைமைச் செயலகம்** இந்திய அரசு செயற்படுவதற்கான பொறுப்பு வகிக்கிறது. இது புது தில்லியிலுள்ள தலைமைச் செயலக கட்டிடத்திலிருந்து இயங்குகிறது. இந்தக் கட்டிடத்திலிருந்துதான் பெரும்பான்மையான அமைச்சர்கள் செயல்படுகின்றனர். இரைசினாக் குன்றில் ராஜ்பத்தின் இரு பக்கங்களிலும் கட்டப்பட்டுள்ள இரு கட்டிடத் தொகுதியாக இது அமைந்துள்ளது. இச்செயலகம் அமைச்சரவை செயலாளர் தலைமையில் இயங்குகிறது. இந்திய அரசின் அமைச்சகங்கள் நடுவண் தலைமைச் செயலகததில் செயல்படுகிறது.  
## சுருக்கமாக
*இந்திய அரசு (அலுவல் நடவடிக்கை) விதிகள் 1961* மற்றும் *இந்திய அரசு (அலுவல் ஒதுக்கீடு) விதிகள் 1961* சட்டங்களின்படி நிர்வாகம் புரிய நடுவண் தலைமைச் செயலகம் பொறுப்பேற்கிறது. இச்செயலகம் அமைச்சரகங்கள்/துறைகளிடையே தடங்கலற்ற பரிமாற்றங்கள் நிகழவும் இந்த விதிகளின்படி செயலாற்றவும் வழி செய்கிறது. அமைச்சரகங்களிடையே ஏற்படும் கருத்து வேறுபாடுகளை களைந்து, சரியான ஒருங்கிணைப்பை உறுதி செய்து இந்திய அரசு முடிவுகள் எடுக்க உதவுகிறது. இதற்குத் துணைபுரியவும் இணக்க முடிவுகள் எட்டவும் துறைச் செயலர்கள் அடங்கிய நிலைக்குழுக்கள் அல்லது இடைக்கால குழுக்களை அமைக்கிறது.  

தலைமைச் செயலக கட்டிடத்தில் கீழ்வரும் அமைச்சரகங்கள் இடம் பெற்றுள்ளன:  
- பாதுகாப்புத் துறை (MoD)
- நிதித்துறை அமைச்சகம் (MoF)
- வெளியுறவுத் துறை அமைச்சகம் (MEA)
- உள்துறை அமைச்சகம் (MHA)
- பிரதமரின் அலுவலகம் (PMO)

தலைமைச் செயலக கட்டிடம் இரு கட்டிடங்களைக் கொண்ட தொகுதியாகும்: வடக்கு வளாகம் மற்றும் தெற்கு வளாகம். இவ்விரு கட்டிடங்களும் குடியரசுத் தலைவர் மாளிகைக்கு இருபுறங்களில் உள்ளன.  

- **தெற்கு வளாகத்தில்** பிரதமரின் அலுவலகம், பாதுகாப்புத் துறை அமைச்சரகம் மற்றும் வெளியுறவுத் துறை அமைச்சரகங்கள் அமைந்துள்ளன.
- **வடக்கு வளாகத்தில்** நிதித்துறை அமைச்சரகமும் உள்துறை அமைச்சரகமும் அமைந்துள்ளன.

பொதுவழக்கில் 'வடக்கு வளாகம்' நிதித்துறை அலுவலகங்களையும் 'தெற்கு வளாகம்' வெளியுறவுத் துறை அலுவலகங்களையும் குறிப்பிட பயன்படுத்தப்படுகின்றன.  
### அமைச்சரவை செயலாளர்
தலைமைச் செயலகம் பிரதமரின் நேரடிப் பொறுப்பில் உள்ளது. தலைமைச் செயலகத்தின் நிர்வாகத் தலைவராக அமைச்சரவை செயலர் செயலாற்றுகிறார். இவரே *அலுவல் முறையில்* படைத்துறை சாரா அரசுப்பணியாளர் வாரியத் தலைவரும் ஆவார்.  

மரபுப்படி தலைமைச் செயலராக மிகவும் மூத்த குடிசார் அரசுப் பணியாளரே நியமிக்கப்படுகிறார். இவர் இந்திய ஆட்சிப் பணியைச் சேர்ந்தவராக இருப்பார். இவரது பதவிக்காலம் பொதுவாக இரண்டிலிருந்து மூன்றாண்டுகள் இருக்கும். இந்திய அரசின் அலுவல்முறை அதிகார வரிசையில் பதினொன்றாவது நிலையில் உள்ளார்.  

தலைமைச் செயலகம் மூன்று அங்கங்களை உடையது: குடிசார், படைத்துறை மற்றும் புலனாய்வு. தலைமைச் செயலரின் கீழே பல துறைகளில் செயலர்கள் பணி புரிகின்றனர். செயலர் (ஒருங்கிணைப்பு), தலைமைச் செயலக நிர்வாக அதிகாரி, செயலர் (செயற்றிறன் மேலாண்மை), செயலர் (பாதுகாப்பு), செயலர் (ஆய்வும் பகுப்பாய்வும் பிரிவு) (ரா) ஆகியோர் சிலராவர்; மக்கள் குறைதீர்ப்பு இயக்குநரகமும் தலைமைச்செயலகத்தின் பொறுப்பில் உள்ளது.  
## இதனையும் காண்க
- இந்திய அமைச்சரவைச் செயலாளர்
- இந்திய அரசு அமைச்சகங்களின் பட்டியல்
## மேற்சான்றுகள்
# பிரியிழையம்

தாவரங்களில் வளர்ச்சி இடம்பெறும் இழையப் பகுதி **பிரியிழையம்** (*Meristem*) என அழைக்கப்படும். இவ்விழையம் வியத்தமடையாத தொடர்ச்சியாகக் கலப்பிரிவுக்கு உட்பட்டு வளர்ச்சியடையும் பிரியிழையக் கலங்களால் ஆனது. இவற்றிலிருந்தே புதிய கலங்கள் தாவரங்களில் உருவாகும். உருவாகும் புதிய கலங்களில் அரைவாசி பிரியிழையமாகவும் மீதி வியத்தமடைந்த கலங்களாகவும் மாறும். இதனால் தொடர்ச்சியாகப் பிரியிழையம் தாவரத்தில் பேணப்பட்டு வரும்.  

## சிறப்பியல்புகள்
- இழையுருப்பிரிவு அடையக்கூடியவை.
- வியத்தமடையாத கலங்களால் ஆனவை.
- கலங்கள் யாவும் ஒத்த பரிமாணமுடையவை.
- மிகவும் மெல்லிய கலச்சுவர் உடைய கலங்கள்.
- துணைச்சுவர் படிவு இல்லை.
- கலங்களுக்கிடையில் கலத்திடைவெளி குறைவு.
- செறிவான குழியவுரு காணப்படும்.
- சிறிய சாற்றுப் புன்வெற்றிடம் காணப்படும்.
- பருமனில் பெரிய கரு காணப்படும்.
- அதிகளவிலான இழைமணிகளும், உயர் அனுசேப வீதமும் இருக்கும்.
- குறைந்தளவிலான உருமணிகள் இருக்கும்.
- அதிகளவிலான இறைபோசோம்கள் காணப்படும்.

## வகைகள்
தாவரங்களில் உள்ள பிரியிழையங்கள் அவை இருக்கும் இடத்தைப் பொறுத்து மூன்று வகைகளாக வகைப்படுத்தப்படுகின்றன:  
1. உச்சிப்பிரியிழையம்:
தண்டு மற்றும் வேரின் உச்சியில் காணப்படும் பிரியிழையமாகும். இவை தண்டு மற்றும் வேரின் நீட்சியை ஏற்படுத்துகின்றன.  
1. பக்கப்பிரியிழையம்:
இரு வகையான பக்கப் பிரியிழையங்கள் உள்ளன.  
- கலன் மாறிழையம்
- தக்கை மாறிழையம்
கலன் மாறிழையம் காழுக்கும் உரியத்துக்குமிடையே காணப்படும். இது தண்டு மற்றும் வேரின் விட்டம் அதிகரிப்பதில் உதவும். கலன் மாறிழையம் கலப்பிரிவடைந்து துணைக் காழ் மற்றும் துணை உரியம் ஆகியவற்றை உருவாக்கும். இதன் காரணமாக விட்டம் அதிகரித்து தாவரத்தில் துணை வளர்ச்சி ஏற்படும்.  
தக்கை மாறிழையம் தண்டு மற்றும் வேரின் மேற்பட்டையில் காணப்படும். இது இவற்றின் நீரிழப்பைக் கட்டுப்படுத்தும் தக்கையைத் தோற்றுவித்து, அவற்றின் விட்டம் அதிகரிப்பதிலும் உதவும்.  
1. இடை புகுந்த பிரியிழையம்
கணு, புற்தாவரங்களின் இலையடியில் காணப்படும். இவை கணு நீட்சியில் உதவும்.
# ஹேடன் கிறிஸ்டென்சன்



**ஹேடன் கிறிஸ்டென்சன்** (பிறப்பு: ஏப்ரல் 19, 1981) கனடா ஐக்கிய அமெரிக்க நடிகர். இவர் 1993ஆம் ஆண்டு **Family Passions** என்ற தொலைக்காட்சித் தொடரின் மூலம் நடிப்புத் துறைக்கு அறிமுகமானார். இவர் ஸ்டார் வார்ஸ் என்ற திரைப்படங்களில் நடித்ததன் மூலம் மிகவும் பரிசியமான நடிகர் ஆனார். இந்த திரைப்படத்தில் நடித்ததற்காக பல விருதுகளை வென்றார்.
# சைமன் பேக்கர்



**சைமன் பேக்கர்** (பிறப்பு: 1969 ஜூலை 30) ஒரு ஆஸ்திரேலியா நாட்டு நடிகர் மற்றும் இயக்குநர். இவர் தொலைக்காட்சி தொடர்களின் மூலம் நடிப்புத் துறைக்கு அறிமுகமானார். அதைத் தொடர்ந்து **யூதாஸ் கிஸ், சன்செட் ஸ்ட்ரி, புக் ஒப் லவ், நாட் ஃபர்காட்டன்** உள்ளிட்ட திரைப்படங்களிலும், **ஈ ஸ்ட்ரீட், ஹார்ட்பிரேக் ஹை, த கார்டியன், ஸ்மித்** உள்ளிட்ட பல தொலைக்காட்சி தொடர்களிலும் நடித்ததன் மூலம் எல்லோருக்கும் பரிசியமான நடிகர் ஆனார். தற்பொழுது இவர் **த மென்டலிஸ்ட் ** என்ற தொலைக்காட்சி தொடரில் நடிக்கின்றார்.
# ஜென்சென் அக்லஸ்



**ஜென்சென் ரோஸ் அக்லஸ்** (பிறப்பு: மார்ச் 1, 1978) ஒரு அமெரிக்க நாட்டு நடிகர் மற்றும் இயக்குநர். இவர் 1996ம் ஆண்டு **விஷ்போன்** என்ற தொலைக்காட்சி தொடரின் மூலம் நடிப்புத்துறைக்கு அறிமுகமானார். அதை தொடர்ந்து **மிஸ்டர் ரோட்ஸ், சய்பில், டேஸ் ஆப் அவர் லைவ்ஸ், ஸ்டில் லைப், ஸ்மால்வில்** உள்ளிட்ட பல தொலைக்காட்சி தொடர்களிலும், **டென் இன்ச் ஹீரோ, மை ப்ளூடி வாளேண்தினே 3டி** போன்ற சில திரைப்படங்களிலும் நடித்ததன் மூலம் பரிசியமான நடிகர் ஆனார். இவர் தற்பொழுது சூப்பர்நேச்சுரல் என்ற தொடரில் முக்கியகதாபாத்திரங்களில் நடிக்கின்றார்.  

## ஆரம்பகால வாழ்க்கை
அக்லஸ் டாலஸ், டெக்சஸ், ஐக்கிய அமெரிக்காவில் பிறந்தார். இவரின் தாயார் டோனா ஜோன் மற்றும் தந்தை ஆலன் ரோஜர் அக்லஸ், இவர் ஒரு நடிகர். இவருக்கு ஒரு சகோதரன் மற்றும் ஒரு சகோதரி உண்டு. இவர் ஆங்கிலம், ஐரிஷ் மற்றும் ஸ்காட்டிஷ் வம்சாவளியை சேர்ந்தவர். இவர் டெக்சாஸ் டெக் பல்கலைக்கழகத்தில் விளையாட்டு மருத்துவம் படிக்க திட்டமிட்டு இருந்தார் ஆனால் இவர் லாஸ் ஏஞ்சல்ஸ் இடம் மாறியதால் நடிப்புத்துறைக்கு வந்தார்.  

## திரைப்படங்கள்
- 2004: The Plight of Clownana
- 2005: தேவூர்
- 2007: டென் இன்ச் ஹீரோ
- 2009: மை ப்ளூடி வாளேண்தினே 3டி
- 2010: பேட்மேன்: Under the Red Hood (குரல் பாத்திரம்)

## சின்னத்திரை
- 1996: விஷ்போன்
- 1996: ஸ்வீட் வல்லே ஹை
- 1996 - 1997: மிஸ்டர். ரோட்ஸ்
- 1997: சய்பில்
- 1998 - 2002: டேஸ் ஆப் அவர் லைவ்ஸ்
- 2001 - 2002: டார்க் ஏஞ்சல்
- 2002 - 2003: டாசன்ஸ் கிரீக்
- 2003 - 2004: ஸ்டில் லைப்
- 2004 - 2005: ஸ்மால்வில்
- 2005 - : சூப்பர்நேச்சுரல்
- 2011: சூப்பர்நேச்சுரல் அனிமேஷன் தொடர்
# உயிரியல் மூலக்கூறுகளின் பட்டியல்


இப்பட்டியல் உயிரியல் மூலக்கூறுகளையும் உயிரியல் மூலக்கூறுகளின் வகைகளையும் உள்ளடக்கி உள்ளது:  

## அ
- அசிட்டிக் காடி
- அடினோசின் முப்பொஸ்ஃபேட் (ATP)
- அண்ணீரகப் புறணியூக்க இயக்குநீர் (ACTH)
- அஃப்ளாடாக்சின்
- அலனைன்
- அல்டோஸ்டீரோன்
- அமினோ அமிலம்
- அஸ்கார்பிக் அமிலம் (உயிர்ச்சத்து சி)
- அஸ்பரஜின்
- அஸ்பார்டிக் அமிலம்
- அவிடின்
- அத்தியாவசிய கொழுப்பு அமிலம்
## ஆ
- ஆலன்டாயின்
- ஆர்ஜினின்
- ஆக்சின்
- ஆர்னிதின்
- ஆக்சிடாசின்
## இ
- இதயியச் சோடியச்சிறுநீர்மைப் புரதக்கூறு (ANP)
- இலைக்காடி
- இசுடோன்
- இயக்குநீர்
- இன்சுலின்
- இணைகேடய இயக்குநீர் (PTH)

## ஈ
- ஈத்திரோசன்
- ஈமோகுளோபின்
## உ
- உயிர்ச்சத்து டி
- உயிர்ச்சத்து
- உயிர்ச்சத்து ஏ
- உயிர்ச்சத்து பி
- Vitamin B<sub>12</sub> (cobalamin)
- உயிர்ச்சத்து சி (அஸ்கார்பிக் அமிலம்)
- உயிர்ச்சத்து டி (உயிர்ச்சத்து டி)
- உயிர்ச்சத்து ஈ
- உயிர்ச்சத்து கே
- உயிரிப்பலபடி
## ஊ
## எ
- எபிநெப்ரின்
## ஏ
## ஐ
- ஐசோலியூசின்
- ஐதரசன் பேரொட்சைடு
## ஒ
- ஒருங்கிணைந்த சவ்வுப்புரதம்
## ஓ
## ஔ
## க
- காஃவீன்
- கால்சிடோனின்
- கற்பூரம் - (C<sub>10</sub>H<sub>16</sub>O)
- காபோவைதரேட்டு
- கார்னிதின்
- கைட்டின்
- கொலஸ்டிரால்
- கோலின்
- கார்ட்டிசால்
- கொழுப்பு அமிலம்
- கருமுட்டை தூண்டும் இயக்குநீர் (FSH)
- காலக்டோசு
- காமா அமினோ புயூட்டைரிக் காடி
- குளூக்கொகான்
- குளுக்கோசு
- குளூட்டாமிக் காடி
- குளூட்டமின்
- கிளிசரால் (glycerol)
- கிளைசின்
- கிளைக்கோசன்
- கருவகவூக்கி வெளியிடு இயக்குநீர் (GnRH)
- குருதிவளிக்காவி
- கைனேசு
- கொழுமியச்சிதைப்பி
- கொழுமியம்
- குறையடர்த்தி கொழுமியப்புரதம்
- கருவமிலம்

## ங
## ச
- சிட்ரிக் அமிலம்
- சிட்ருலின்
- சிஸ்டீன்
- சிஸ்டைன்
- சிவப்பணுவாக்கி (EPO)
- செரோடோனின்
- செக்கிரெடின்
- செலீனோசிஸ்டீன்
- செரைன்
- செரோடோனின்
- சுக்குரோசு (சீனி)

## ஞ
## ட
- டி. என். ஏ. (DNA)
- டிரிப்டோபான்
- டைரோசின்

## ண
## த
- திசுநீர் தேக்கி
- தாவர வளரூக்கி
- தனின்
- தயமின்
- திரியோனின்
- தயமின்
## ந
- நொதியம்
- நகமியம்
- நியாசின்
- நீர்

## ப
- பிலிருபின்
- பயோட்டின்
- பச்சையம்
- பான்டோதெனிக் அமிலம்
- பெனிசிலின்
- புரதக்கூறு
- பினைல்அலனின்
- பாஸ்போகொழுமியம்
- பினைல்அலனின்
- புரதப்பீழை
- புரோலாக்டின் (PRL)
- புரோலின்
- புரதம்
- பிரோலைசின்
## ம
- மாவியம்
- மனிதக்கரு வெளியுறை கருவகவூக்கி (hCG)
- மேலிக் அமிலம்
- மெலட்டோனின்
- மெத்தியோனின்
## ய
- யூரியா
- யூரியேசு
- யூரிக் அமிலம்
## ர
- ரெனின்
- ரிபோஃபிளாவின்
- இரைபோசு
- ரைசின்
- இரைபோ கருவமிலம் - Ribonucleic acid

## ல
- லாக்டிக் அமிலம்
- லெப்டின்
- லியூசின்
- லினோலெயிக் அமிலம்
- லூட்டினைசிங் இயக்குநீர் (LH)
- லிகோபீன்
- லைசின்
- லைசோசைம்
## வ
- வாசோபிரெசின் (ADH)
- வெண்ணி (புரதம்)
- வளர்ச்சியூக்கத் தடுப்பி
- வாலின்
- வாசோபிரெசின்
## ள
## ழ
## ற
## ன
## ஹ
- ஹிஸ்டிடின்
# வார்ப்புரு:Compact ToC

<div id="toc">  

<div> |  
- } }} |
- } }} |
- } }} |
- } }} |
- } }} |
- } }} |
- } }} |
- } }} } |
- } }} |
- } }} |
- } }} |
- } }} |
- } }} |
- } }} |
- } }} |
- } }}
</div></div><noinclude>  

</noinclude>
# மர்மதேசம்



**மர்மதேசம்** 2010ம் ஆண்டு வெளியான கற்பனை சாகச திரைப்படம். இந்த திரைப்படத்தை லூயிஸ் லெட்டிரியர் இயக்க, சாம் வோர்திங்டன், ஜெம்மா அர்டேர்டன், மாட்ஸ் மிக்கேல்சேன், அலெக்சா டவலோஸ், ரால்ஃப் பின்னஸ், லியம் நீசோன் உள்ளிட்ட பலர் நடித்துள்ளார்கள். கடவுளுக்கும் மனிதனுக்கும் நடக்கும் யுத்தமே இந்த திரைப்படத்தின் கதை. இந்த திரைப்படத்தின் 2ம் பாகம் 2012ம் ஆண்டு வெளியானது.  

## நடிகர்கள்
- சாம் வோர்திங்டன்
- ஜெம்மா அர்டேர்டன்
- மாட்ஸ் மிக்கேல்சேன்
- லெக்சா டவலோஸ்
- ரால்ஃப் பின்னஸ்
- லியம் நீசோன்

## படத்தின் சிறப்பு
- பயமுறுத்தும் மிருகங்கள், பாதாள உலக பேய்கள் பறக்கும் குதிரைகள் என படம் முழுக்க விழிகளை விரிய வைக்கும் வியப்பூட்டும் காட்சிகள்.
# மர்மதேசம் 2



**மர்மதேசம் 2** 2012ம் ஆண்டு வெளியான கற்பனை சாகச திரைப்படம். இந்த திரைப்படத்தை ஜோனாதன் லிபிஸ்மேன் இயக்க, சாம் வோர்திங்டன், ரோஸமண்டு பைக், பில் நை, எட்கர் ரமிரெஜ், டோபி கேப்பேல், டேனி ஹஸ்டன், ஜோன் பெல், ரால்ஃப் பின்னஸ், லயம் நீசன் உள்ளிட்ட பலர் நடித்துள்ளார்கள். இது 2010ம் ஆண்டு வெளியான கிளாஷ் ஆப் டைட்டான்ஸ் (மர்மதேசம்) என்ற திரைப்படத்தின் 2ம் பாகம் ஆகும். அளவில்லாத சக்திக்காக அண்ணன் தம்பிக்குள்ளே நடக்கிற சண்டைதான் மர்மதேசம்-2(3டி).  

## நடிகர்கள்
- சாம் வோர்திங்டன்
- ரோஸமண்டு பைக்
- பில் நை
- ட்கர் ரமிரெஜ்
- டோபி கேப்பேல்
- டேனி ஹஸ்டன்
- ஜோன் பெல்
- ரால்ஃப் பின்னஸ்
- லயம் நீசன்

## படத்தின் சிறப்பு
- பாதாள உலகத்தோட வடிவமைப்பு
- ரெண்டு உடம்பு அரக்கர்கள்
- பெரிய பெரிய கண் மனுஷர்கள்
- பறக்கிற குதிரை
- மலையை விட பெரிய நெருப்பு மனுஷன்
- நெருப்பை கக்கிட்டே பறந்து
- பறந்து தாக்குற ரெண்டு தலை டிராகன்
# நௌ யூ ஸீ மீ



**நௌ யூ ஸீ மீ** 2013ம் ஆண்டு வெளியான அமெரிக்க நாட்டு திரில்லர் திரைப்படம். இந்த திரைப்படத்தை **லூயிஸ் லேடேர்ரியர்** இயக்கி உள்ளார்.  

## நடிகர்கள்
- டேவ் பிராங்கோ
- மார்க் ருஃப்பால்லோ
- ஜெசி ஐசன்பெர்க்
- வூடி ஹாரெல்சன்

## வெளியீடு
இந்த திரைப்படம் 21 மே, 2013ம் ஆண்டு அமெரிக்காவிழும், 31 ஜூலை 2013ம் ஆண்டு பிரான்சு நாட்டிலும் வெளியானது.
# உருசியாவின் மூன்றாம் அலெக்சாந்தர்


**மூன்றாம் அலெக்சாந்தர்** (*Alexander III*) அல்லது "அலெக்சாந்தர் அலெக்சாந்திரொவிச் ரொமானொவ்" (*Alexander Alexandrovich Romanov*, , 10 மார்ச் 1845 – 1 நவம்பர் 1894) என்பவர் உருசியா, போலந்து ஆகியவற்றின் பேரரசராகவும், பின்லாந்தின் இளவரசராகவும், முதல் இல் இறக்கும் வரை பதவியில் இருந்தவர். இவர் பெரும் பழமைவாதியாக இருந்தார். அவரது தந்தை இரண்டாம் அலெக்சாந்தர் கொண்டு வந்த பல சீர்திருத்த நடவடிக்கைகளை இல்லாதொழித்தார். இவரது காலத்தில் உருசியப் பேரரசு எவ்வித பெரும் போரிலும் பங்கு கொள்ளவில்லை. இதனால் இவர் "அமைதி காப்பவர்" என அழைக்கப்பட்டார்.  

## ஆட்சி, 1881–1894
1881 மார்ச் 13 இல் அலெக்சாந்தரின் தந்தை பேரரசர் இரண்டாம் அலெக்சாந்தர் நரோத்னயா வோல்யா என்ற தீவிரவாத இயக்கத்தினரால் படுகொலை செய்யப்பட்டதை அடுத்து இவர் மூன்றாம் அலெக்சாந்தர் என்ற பதவிப் பெயருடன் 1881 மார்ச் 13 இல் உருசியப் பேரரசராக அறிவிக்கப்பட்டார். இவரும் மனைவி மரியா பியோதொரொவ்னாவும் அதிகாரபூர்வமாக 1883 மே 27 இல் முடி சூடிக் கொண்டார்கள்.  

## இறப்பு

1894 ஆம் ஆண்டில், மூன்றாம் அலெக்சாந்தர் தீர்க்க முடியாத சிறுநீரகக் கோளாறு காரணமாக சுகவீனமுற நேரிட்டது. மரியாவின் உறவினரும், கிரேக்க அரசியுமான ஒல்கா தனது கோர்ஃபு என்ற தீவில் உள்ள மாளிகையில் அலெக்சாந்தரைத் தங்க வருமாறு அழைத்தார். இடம் மாற்றம் அவரைக் குணமாக்கும் என்ற நம்பிக்கையில் அவரும் குடும்பத்தினருடன் அங்கு செல்லும் வழியில் கிரிமியாவைத் தாண்டி அவரால் செல்லுவதறேகு அவரது நிலை இடம் கொடுக்கவில்லை. கிரிமியாவில் உள்ள லிவாதியா அரண்மனையில் மனைவியின் மடியில் இல் த்னது 49 வது வயதில் இறந்தார். இவருக்குப் பின்னர் இவரது மூத்த மகன் இளவரசர் நிக்கொலாசு இரண்டாம் நிக்கொலாசு என்ற பதவிப் பெயரில் உருசியப் பேரரசராக முடி சூடிக் கொண்டார். அலெக்சாந்தரின் உடல் 1894 நவம்பர் 18 இல் சென் பீட்டர்ஸ்பேர்க்கில் உள்ள பீட்டர், பவுல் தேவாலயத்தில் அடக்கம் செய்யப்பட்டது.
# மருத்துவ நோயெதிர்ப்பியல்

**மருத்துவ நோயெதிர்ப்பியல்** (Clinical Immunology) என்பது நோயெதிர்ப்பாற்றல் அமைப்பின் செயற்பிறழ்வுகளால் (பழுதடைவு, பிறழக்கூடியச் செயற்பாடுகள், இவ்வமைப்பின் உயிரணு உறுப்புகள் கட்டுப்பாடற்ற வளர்ச்சியடைதல்) உருவாகும் நோய்களைக் குறித்துப் படிப்பதைக் குறிக்கும். பிற அமைப்புகளின் நோயியலிலும், நோய்க் கூறுகளிலும் நோயெதிர்ப்பு வினைகள் பங்கேற்கும் பிணிகளைக் குறித்து அறிவதையும் மருத்துவ நோயெதிர்ப்பியல் துறை உள்ளடக்கியதாகும்.  

நோயெதிர்ப்புத் தொகுதியின் செயற்பிறழ்வுகளால் ஏற்படும் பிணிகளை நோயெதிர்ப்புக் குறைவினால் நிகழ்பவை (முதன்மை நோயெதிர்ப்புப் பிணிகள்) மற்றும் தன்னெதிர்ப்பு நோய்கள் (மண்டலிய செம்முருடு, முடக்கு வாதம், தசைக் களைப்பு) என இரு பெரும் பிரிவுகளாகப் பிரிக்கலாம். தீங்கற்றப் பொருட்களுக்கெதிராகப் பொருத்தமற்ற முறைகளில் ஏற்படும் நோயெதிர்ப்பு அமைப்பின் பல்வேறு மிகையுணர்வூக்கங்கள் (ஈழை நோய், ஒவ்வாமை) நோயெதிர்ப்புத் தொகுதியின் செயற்பிறழ்வுகளுக்கு பிற உதாரணங்களாகக் கொள்ளலாம்.  

நோயெதிர்ப்புத் தொகுதியைப் பாதிக்கும் பரவலாக அறியப்பட்டப் பிணியாக எச்.ஐ.வி நோய்க்கிருமிகளால் உண்டாகும் எய்ட்சு நோயைக் கூறலாம். இந்நோய் எச்.ஐ.வி எனப்படும் மனிதனின் நோயெதிர்ப்பாற்றலைக் குறைக்கும் திறன் கொண்ட தீ நுண்மத்தால் ஏற்படுகிற (CD4+ டி செல்கள், கிளையி உயிரணு, பெருவிழுங்கி ஆகிய செல்கள் பெருமளவு அழிக்கப்பட்டநிலை கொண்ட) ஒரு நோயாகும்.  

மாற்று உறுப்பு நிராகரிப்பில் (transplant rejection) ஒரினத்திசு ஒட்டுக்களை (allografts) அழிக்க முயலும் நோயெதிர்ப்பு அமைப்பைத் தடுக்கும் வழிமுறைகளையும் மருத்துவ நோயெதிர்ப்பியலாளர்கள் படிக்கிறார்கள்.
# இயன் சோமர்ஹால்டர்


**இயன் ஜோசப் சோமர்ஹால்டர்** (*Ian Somerhalder*, பிறப்பு: டிசம்பர் 8, 1978) ஒரு அமெரிக்க நாட்டு நடிகர் மற்றும் விளம்பர நடிகர். பூனே கேரில், தி வாம்பயர் டைரீஸ் போன்ற தொலைக்காட்சித் தொடரில் நடித்து புகழ் பெற்றவர்.  

## ஆரம்பகால வாழ்க்கை
சோமர்ஹால்டர், கோவிங்க்டன், லூசியானா, ஐக்கிய அமெரிக்கா வில் பிறந்தார். அவர், கோவிங்க்டன் உள்ள ஒரு தனியார் கத்தோலிக்க பள்ளியில் படித்தார். தனது 10 வயதிலிருந்து 13 வயது வரை வடிவழகு தொழிலை செய்தார். தனது 17வது வயதில் நடிப்பு துறைக்கு வந்தார்.  

## திரைத்துறை
2000 ஆம் ஆண்டில், யங் அமெரிக்கன்ஸ் என்ற திரைத் தொடரில் நடித்தார். பின்னர், 2007ல் வெளியான தி ரூல்ஸ் ஆஃப் அற்றாக்சன் என்ற திரைப்படத்திலும் நடித்தார். பலவற்றில் நடித்திருந்தாலும், பூனே கேரில் என்ற திரைத்தொடரே குறிப்பிடத்தக்கது. இது 2004ம் ஆண்டு முதல் வெளியானது.  

### திரைப்படங்கள்
- 1998 செலிப்ரிட்டி
- 2001 லைஃப் அஸ் எ ஹவுஸ்
- 2002 சேஞ்சிங் ஹார்ட்ஸ்
- 2002 தி ரூல்ஸ் ஆஃப் அற்றாக்சன்
- 2004 இன் எனிமி ஹேன்ட்ஸ்
- 2004 தி ஓல்டு மேன் அன்டு தி ஸ்டுடியோ

### திரைத் தொடர்கள்
- 1997 தி பிக் ஈசி
- 1999 நவ் அன்டு எகய்ன்
- 2000 யங் அமெரிக்கன்ஸ்
- 2001 அனாட்டமி ஆஃப் எ ஹேட் கிரைம்
# இர. ந. வீரப்பன்


**இர. ந. வீரப்பன்** (சூன் 8, 1930 - செப்டம்பர் 3, 1999) மலேசியத் தமிழறிஞரும், தமிழாசிரியரும் ஆவார். ஏறக்குறைய 43 நாடுகளுக்கு சுற்றுப் பயணம் மேற்கொண்டு அங்குள்ள தமிழர்களிடம் உறவு பாராட்டி கள ஆய்வுப்பணி செய்து 43 நூல்களை எழுதி வெளியிட்டுள்ளார். சிறுகதை, ஆராய்ச்சிக் கட்டுரை, ஆய்வுப் பணிகள், இலக்கிய நாடகம் நடத்துதல், மொழிப் போராட்டம், உலகளாவிய தமிழ்ப் பண்பாட்டுத் தொடர்புகள் என பல துறைகளில் ஈடுபட்டவர். மலேசியத் தமிழ்ப் பண்பாட்டு இயக்கம், தமிழ் இலக்கியக் கழகம் ஆகிய அமைப்புகளைத் தோற்றுவித்தவர்.  

## வாழ்க்கைக் குறிப்பு
இர. ந. வீரப்பன் இலங்கையின் மலையகத்தில் நடேசன், இரத்தினம் ஆகியோருக்குப் பிறந்தவர். தம் பெயருக்குரிய தலையெழுத்தாக முதலில் தாயின் பெயரையும் அடுத்ததாக தந்தையின் பெயரையும் இணைத்துக் கொண்டார்.  
இலங்கையிலிருந்து தமிழ்நாட்டுக்குப் புலம்பெயர்ந்து பின்னர் மலேசியாவில் குடியேறினார். 1953 இல் ஈச்ச மரத் தோட்டத் தமிழ்ப்பள்ளியில் தொடங்கி தொடர்ந்து தென்னை மரத் தோட்டத் தமிழ்ப்பள்ளி, இரசாக் தோட்டத் தமிழ்ப்பள்ளி, கிள்ளான் மிட்லேண்ட்ஸ் தோட்டத் தமிழ்ப்பள்ளி, பந்திங் சுங்கை சோ தமிழ்ப்பள்ளி, காப்பார் நகரத் தமிழ்ப்பள்ளி எனப் பல பள்ளிகளில் பணியாற்றி 1985 ஆம் ஆண்டில் ஓய்வு பெற்றார். 1990 ஆம் ஆண்டு வரையில் கிள்ளான் அப்துல் சமது இடைநிலைப்பள்ளியில் தமிழ்மொழி கற்பித்தார்.  
- உலகத் தமிழர் (புரட்சிப் பண்ணை, 1985)
- கானல்வரி (புரட்சிப் பண்ணை, 1985)
- உலகத் தமிழ்ப் பண்பாட்டு இயக்க வரலாறு (1992)
- இலக்கிய இதயம் (புரட்சிப் பண்ணை, 1987)
# நோயெதிர்ப்பியலாளர்



**நோயெதிர்ப்பியலாளர்கள்** (Immunologists) உயிரினங்களின் நோயெதிர்ப்பு அமைப்பைக் குறித்து (மனித நோயெதிர்ப்பு அமைப்பைக் குறித்தும்) ஆராயும் அறிவியலாளர்களாவர். இவர்கள், ஆய்வகங்களில் பணிபுரியும் முனைவர்கள், நோயெதிர்ப்பு அமைப்புப் பிறழ்வினைகளால் ஏற்படும் பிணிகளுக்குச் சிகிச்சையளிக்கும் மருத்துவர்கள், ஆய்வு மற்றும் நோயாளிகளுக்குச் சிகிச்சை ஆகிய இரண்டையும் பணியாகக் கொண்ட மருத்துவ முனைவர்கள் எனப் பலவகைப்படுவர்.  

ஆய்வுப் பணியில் ஈடுபட்டுள்ள நோயெதிர்ப்பியலாளர்கள் (Research Immunologists) நோயெதிர்ப்பு அமைப்பு மற்றும் அதன் இயங்கு முறைகள் குறித்த உயிரிமருத்துவ ஆய்வினை மேற்கொள்ளுபவர்கள். மருத்துவ நோயெதிர்ப்பியலாளர்கள் (Medical Immunologists) நோயெதிர்ப்பு அமைப்பில் சிக்கல்களைக் கொண்ட நோயாளிகளுடன் நேரடியாக பணிபுரிபவர்கள். அமெரிக்க நோயெதிர்ப்பியலாளர்கள் சங்கம் ஆண்டுதோறும் நோயெதிர்ப்பியலாளர்களுக்காக அறிமுக பயிற்சி வகுப்பு மற்றும் முன்னேறிய பயிற்சி வகுப்புகளை நடத்தி வருகிறது.
# ரெங்கநாதன் சீனிவாசன்

**ரெங்கநாதன் சீனிவாசன்** (*Renganaden Seeneevassen*, 11 ஏப்ரல் 1910 – 5 சூன் 1958) மொரிசியசு தமிழ் அரசியல்வாதியும், நாடாளுமன்ற உறுப்பினரும், அமைச்சரும் ஆவார்.  

## வாழ்க்கைச் சுருக்கம்
ரெங்கநாதன் 1910 ஆம் ஆண்டில் போர்ட் லூயிஸ் நகரில் பிறந்தார். இவரது தந்தை தமிழ்நாட்டில் பிறந்து மொரீசியசில் குடியேறியவர். தாயார் மொரிசியசுத் தமிழர். தனது ஆரம்பப் படிப்பை தலைநகரில் உள்ள இங்கிலாந்து திருச்சபையின் ஆதரவில் இயங்கி வந்த பாடசாலை, மத்திய ஆண்கள் அரசுப் பாடசாலை ஆகியவற்றில் கல்வி கற்று, பின்னர் இடைநிலைக் கல்வியை ரோயல் கல்லூரியிலும் கல்வி கற்றார்.  

1935 இல் இலண்டன் பொருளாதாரப் பள்ளியில் சேர்ந்து சட்டம் பயின்றார். பள்ளியில் படிக்கும் போது இவருக்கு பிரபலமான அரசியல்வாதிகளின் தொடர்பு ஏற்பட்டது. 1940 ஆம் ஆண்டில் இவர் சட்டத்தில் இளங்கலைப் பட்டத்தைப் பெற்றார். அதே ஆண்டு டிசம்பரில் மொரிசியசு திரும்பி உள்ளூரில் வழக்கறிஞராகப் பணியாற்ற ஆரம்பித்தார். போர்ட் லூயிசு மாநகரசபையில் உறுப்பினராகத் தேர்ந்தெடுக்கப்பட்டார்.  

## அரசியலில்
1944 ஆம் ஆண்டில் ஆளுனர் சேர் டொனால்டு மெக்கன்சியினால் சட்டசபை உறுப்பினராக நியமிக்கப்பட்டார். மொரிசியசின் 1948 ஆம் ஆண்டு அரசியலமைப்பை உருவாக்குவதற்கு பங்களிப்பு செய்தார். 1948 சட்டசபைத் தேர்தலில் தொழிற் கட்சியின் சார்பில் போட்டியிட்டு வெற்றி பெற்றார். 1953 ஆம் ஆண்டுத் தேர்தலிலும் போட்டியிட்டு வெற்றி பெற்றார். ஐக்கிய இராச்சியத்தின் இரண்டாம் எலிசபெத் மகாராணியின் முடிசூட்டு விழாவில் மொரிசியசு அரசு சார்பில் பங்கெடுத்தார், 1955 இல் லண்டனில் நடைபெற்ற மொரிசியசு தொழிற் கட்சியின் மாநாட்டில் கலந்து கொண்டார்.  

1957 சூலையில் மொரிசியசின் முதலாவது அமைச்சரவையில் கல்வி அமைச்சராக சேர்த்துக் கொள்ளப்பட்டார்.  

## மறைவு
ரெங்கநாதன் சீனிவாசன் 1958 ஆம் ஆண்டில் போர்ட் லூயிசில் காலமானார். மொரிசியசு அரசு இவரது படம் பொறிக்கப்பட்ட 100 ரூபாய் நாணயத் தாளை வெளியிட்டது. ரெங்கநாதன் சீனிவாசனின் பெயரில் அரசு உயர்நிலைப் பள்ளியும் போர்ட் லூயிசு நகரில் இயங்குகிறது. இவரது நூற்றாண்டு நினைவாக மொரிசியசு அரசு முதல்நாள் அஞ்சலுறையையும் வெளியிட்டது.
# குறி பார்த்துச் சுடுதல்



**குறி பார்த்துச் சுடுதல்** (*shooting sport*) பல்வேறு வெடிகுழல்களை பயன்படுத்தி பங்கேற்கும் விளையாட்டு வீரரின் வேகத்தையும் துல்லியத்தையும் போட்டிக்குட்படுத்துவதாகும். கைத்துப்பாக்கிகள் மற்றும் காற்றழுத்த வெடிகுழல் போன்ற பலவகை குறிபார்த்து சுடும் சுடுகலன்களைக் கொண்டும் குறிகளின் தன்மை கொண்டும் இப்போட்டிகள் வகைபடுத்தப்படுகின்றன.  

வில் விளையாட்டுகளும் இத்தன்மையதே என்றாலும் அவை தனிவகை போட்டிகளாக அறியப்படுகின்றன.வேட்டையாடுதல் இந்தவகைப் போட்டியின் ஓர் பங்காக இருந்து வந்தது. ஒலிம்பிக் போட்டியில் ஒரேஒரு முறை (1900 இல்) உயிருள்ள புறாக்களை பறக்கவிட்டு சுடுதல் போட்டி சேர்க்கப்படிருந்தது.அவற்றிற்கு மாற்றாக அவற்றையொத்த களிமண் புறாக்கள் தற்போது பயன்படுத்தப்படுகின்றன.
# கோபிநாத் முண்டே


**கோபிநாத் பாண்டுரங்க முண்டே** (*Gopinath Pandurang Munde*, 12 திசம்பர் 1949 - 3 சூன் 2014) ஓர் இந்திய அரசியல்வாதியும் பாரதிய ஜனதா கட்சியின் மூத்த தலைவர்களில் ஒருவருமாவார். மே 26, 2014 அன்று பதவியேற்ற அமைச்சரவையில் ஒன்றிய ஊரக வளர்ச்சித்துறை அமைச்சராக இருந்தவர்.மகாராட்டிர சட்டப் பேரவையின் உறுப்பினராக ஐந்து முறை (1980-1985, 1990-2009) இருந்துள்ளார். 1992-1995 ஆண்டுகளில் மகாராட்டிர சட்டப் பேரவையில் எதிர்க்கட்சித் தலைவராக இருந்துள்ளார். 1995-1999இல் துணை முதல்வராகப் பொறுப்பு வகித்துள்ளார். 2009ஆம் ஆண்டு 15ஆவது மக்களவைக்குத் தேர்ந்தெடுக்கப்பட்டு மக்களவையில் பா.ஜ.கவின் துணைத்தலைவராகப் பணியாற்றினார்.  

## இறப்பு
2014ஆம் ஆண்டு ஜூன் 3ஆம் நாள் விமான நிலையம் செல்லும் வழியில் கார் விபத்துக்காரணமாக புதுடெல்லியில் காலை 6.30 மணியளவில் உயிரிழந்தார்.  

## மேற்சான்றுகள்

## வெளியிணைப்புகள்
- Wearing seat belt could have saved Munde: Harsh Vardhan
- Crowds turn violent at Munde’s funeral
- He came up by sheer hard work, say colleagues